
Radiografia decăderii Americii 


NPaU 43. 0 a. 2 


Statele Unite și-au subminat sursele puterii 


Consilierul pe probleme de securitate naţională, Jake Sullivan, a definit „sursele 
moderne ale puterii americane” ca fiind o combinaţie de „Bidenomics” (investiţii 
sporite în inovaţia și industria internă), alianţe reînnoite („o rețea de cooperare 
care se consolidează singură”), reforma instituţiilor internaţionale precum 
Banca Mondială și chiar Consiliul de Securitate al Naţiunilor Unite. Dar 
naraţiunea lui Sullivan putea să fie intitulată „Sursele slăbiciunii americane”. 


INVESTING 2" AMERICA 


siguranță, puterea americană nu mai este ceea ce era odată. Americanii însăși spun că 
ţara lor este în declin. 


În timpul celor două războaie mondiale, al Războiului Rece și al așa-numitului Război 
împotriva Terorii, SUA au dezvoltat și o gamă largă de pârghii sau instrumente care au 
transformat bogăția naţională în putere. Acestea au fost cheile ascensiunii Americii la 
statutul de superputere, notează Bloomberg. Prea multe s-au atrofiat în ultima vreme. 
America și-a subminat sursele puterii. 


Imigrația 


În primul rând, imigrația. Fiind capabile să importe talentele lumii, SUA au o sursă 
aproape unică de putere. Mai mult de jumătate dintre unicorni (startup-uri private cu o 
valoare de 1 miliard de dolari sau mai mult) au fost fondate sau co-fondate de imigranţi. 
China pur și simplu nu poate face acest lucru - aţi vrea să vă mutaţi acolo? 


Nici următorul Elon Musk nu ar vrea. Nici următorul Patrick și John Collison (fondatorii de 
origine irlandeză ai Stripe). Nici următorul Apoorva Mehta (fondatorul Instacart, născut în 
India). 


Cu toate acestea, o trecere de la imigrația legală la cea ilegală, așa cum s-a întâmplat în 
SUA în ultimii ani - culminând în 2023 cu un aflux uriaș peste granița sudică - erodează 
valoarea „capitalului uman” importat. 


Statul de drept 


O a doua problemă este statul de drept. Ce anume face ca America să fie atât de 
atractivă pentru forța de muncă și capitalul străin? O parte esenţială a răspunsului este 
consecvențţa și fiabilitatea sistemului juridic. Tot ce slăbește acest edificiu, de la 
Constituţie până la eficiența instanțelor, slăbește națiunea. 


SUA au coborât pe locul 26 în lume în clasamentul privind statul de drept al World Justice 
Project, în principal din cauza inegalităților din sistemul de justiție civilă și penală - un alt 
exemplu a ceea ce analiștii au numit „Marea degenerare”. 


Educaţia 


Avantajele au dispărut sau sunt în curs de dispariţie. Aruncaţi o privire la cele mai recente 
rezultate ale Programului pentru evaluarea internaţională a elevilor dacă doriţi să vedeţi 
cât de mult sunt acum adolescenții americani în urma omologilor lor din Hong Kong și 
Singapore, dar și din Estonia și Irlanda. Universitățile americane au adoptat 
corectitudinea politică, ideologia „diversităţii, echităţii și incluziunii”. 


Sănătatea 


În secolul XX, americanii erau mai bine hrăniţi și trăiau mai mult decât alte popoare. În 
mod evident, nici acest lucru nu mai este valabil. 


Armata americană are tot mai multe dificultăți în a atrage recruți, atât de răspândite sunt 
obezitatea, dependența de droguri și alte boli autoprovocate. Mai puţin de un sfert dintre 
tinerii adulţi americani sunt într-o formă suficient de bună - și au un cazier judiciar 
suficient de curat - pentru a se înrola. 


Inovația 


Cum rămâne cu inovația americană? În cea mai mare parte a secolului trecut, poziția de 
lider tehnologic a SUA a fost asigurată. Dar o caracteristică izbitoare a celui de-al doilea 
Război Rece este faptul că China ridică provocări serioase într-o serie de domenii-cheie: 
inteligenţa artificială, calculul cuantic, rachetele hipersonice, precum și războiul 
informational. 


Și, spre deosebire de SUA, China are capacitatea de a produce în masă aproape orice 
tehnologie nouă, de la drone la rachete hipersonice. 


Politicile fiscale 


În al șaselea rând, există risipă fiscală. Timp de peste 20 de ani, guvernul federal a 
aplicat o politică fiscală nesustenabilă, cu cheltuieli excesive și impozitare ineficientă, care 
au făcut ca deficitele să devină norma, chiar și în condiţii de ocupare deplină a forței de 
muncă, iar datoria federală să crească rapid peste PIB-ul total (ca să nu mai vorbim de 
datoriile nefinanțate ale programelor de asistență socială). 


Majorarea ratelor reale ale dobânzilor începând din 2022 a crescut semnificativ costul 
serviciului datoriei, până la punctul în care acesta este aproape de a depăși bugetul total 
al apărării. 


Scăderea ratelor așteptată de Fed în acest an nu va ușura această povară dacă datoria 
continuă să crească, așa cum preconizează Biroul de buget al Congresului. 


Cum ar arăta dolarul și randamentul pe 10 ani dacă SUA ar pierde un război major? Nu 
întâmplător, administraţiile succesive au preferat războiul economic în locul războiului 


propriu-zis. 


Dar să nu ne facem iluzii cu privire la eficiența unor măsuri precum sancțiunile și 
controalele la export. Dacă războiul economic ar fi fost un mijloc suficient, Cuba și Iranul 
ar fi fost democraţii, iar Rusia ar fi pierdut războiul din Ucraina. 


